AlexejDobrolubov/national_council_slovak_2010 huggingface dataset:
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

138. Ďakujem za slovo, pán predsedajúci, aj tebe, pán kolega, za tvoj príspevok. Spomenul si niekoľkokrát a hovoril si k podielovým daniam, jednak k ich výške a jednak k ich predvídateľnosti, respektíve skôr nepredvídateľnosti pri tejto vláde. A pri nej na chvíľočku prizastavím, lebo ten úplne najväčší problém, ktorý samosprávy dnes pociťujú a nie dnes, ale posledné dva a pol roka, je tá nepredvídateľnosť práve, o ktorej ja častokrát hovorím, pretože dnes, a určite mi dá každý starosta, starostka za pravdu, je najhoršie to, že on v apríli nevie, koľko peňazí mu vlastne príde v máji alebo v máji, samozrejme, nevie, koľko mu príde v júni a tak ďalej a tak ďalej. 138-2 A táto nepredvídateľnosť je to najhoršie, čo môže pre tú samosprávu nastať, pretože on nevie fyzicky reálne ten starosta, že čo si môže naplánovať, ako mu to vyjde, nevyjde, nehovoriac o tom, že tento rok si nebude vedieť pripraviť ani rozpočet na rok ´27 a tak ďalej a tak ďalej. A v tomto kontexte si musíme zopakovať, že čo táto vláda priniesla pre samosprávy, pretože to sú tri veci, tri chabé veci. Prvá bola, že umožnili samosprávam, aby si rozmrazili svoje vlastné rezervné fondy aj na bežné výdavky. Tá druhá bola to, že im tie podielové dane nechodia pätnásteho ako dlhé roky predtým, ale po novom teda do desiateho. A tá tretia vec boli, že samosprávam dali ich vlastné preddavky, ktoré im prídu teda v máji, ktoré by im tak či tak prichádzali alikvotne počas zvyšku roka ´26. Čiže možnosť roztopiť si vlastné rezervné fondy, preddavky, ktoré by im tak či tak prišli a to, že im podielové dane nechodia pätnásteho ale desiateho. A celý čas vám hovorím, že to je strašne málo, to je veľmi nedostatočné a nekoncepčné a že takto sa naozaj fungovať dlhodobo nedá. Prosím, zamyslite sa nad tým. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

132. Ďakujem za slovo, pán predsedajúci, aj vám, pán poslanec Dušenka, za váš príspevok. Vy ste sa dotkli aj dôvodovej správy, kde ste teda načrtli, že z čoho vychádzajú predkladatelia pri koncipovaní tohto návrhu. Samozrejme, píše sa tam presne tak, ako ste vy povedali, že návrh zmeny Ústavy Slovenskej republiky reaguje na dlhodobo vedené odborné a politické diskusie v prostredí miestnej a regionálnej samosprávy, ktoré sú súčasťou diskurzu medzi starostami obcí, primátormi miest, predsedami samosprávnych krajov, ako aj ich strešnými organizáciami a reprezentatívnymi združeniami samospráv a že opakovane artikulovaným záverom týchto diskusií je potreba zosúladenia dĺžky volebného obdobia orgánov miestnej a regionálnej samosprávy s reálnymi časovými nárokmi na prípravu, schvaľovanie a implementáciu strategických rozvojových dokumentov, a že väčšina kľúčových strategických dokumentov samospráv je koncipovaná v päťročnom časovom horizonte. Čiže pochopili sme, čo ste tým mysleli, že je to naozaj potrebné, žiadúce, nevyhnutné toto zosúladenie urobiť. Keď si ale potom pozrieme tú dôvodovú správu ďalej, tak píšete, že tento návrh ústavného zákona nebude mať žiaden vplyv na služby verejnej správy pre občana, ani ďalšie - na manželstvo, rodičovstvo, rodinu a deti a tak ďalej. Čiže, priatelia, vyberte si, buď to teda má veľké vplyvy a nevyhnutne toto zosúladenie potrebujeme, alebo to, naopak, nemá žiadne vplyvy na služby verejnej správy a tento návrh ergo vôbec nepotrebujeme. Dohodnite sa, buď A alebo B, nemôže to byť obidve - aj mať vplyvy, aj nemať žiadne vplyvy. Čiže skúste nabudúce ešte raz, možno ten pokus vyjde, ale takto sa to naozaj nerobí. Takto naozaj nie. Ďakujem pekne.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

114. Ďakujem pekne za slovo, pán predsedajúci, aj tebe, Marián, za tvoj príspevok. Ty si hovoril vo svojom príspevku do veľkej miery aj o spoločnej žiadosti stavovských organizácií samosprávy o úpravu ústavného zákona č. 493/2011 o rozpočtovej zodpovednosti a tu je veľmi dôležité povedať, že tie stavovské organizácie pripravili dokonca aj hotový návrh toho ústavného zákona. Čiže dobrá správa pre pani Kramplovú a spol. - nič nemusíte robiť, môžte si to len chytiť, okopírovať, vložiť do podateľne a spoločne za to môžeme všetci zahlasovať, že nič nemusíte ani robiť, ani prstom pohnúť, je to na zlatom podnose striebornou mašľou previazané, ak spoločne tým môžeme pomôcť a vyňať samosprávy z vybraných sankčných mechanizmov dlhovej brzdy. Neexistuje väčšia pomoc, ktorú by sme im dneska, zajtra, o týždeň, o mesiac mohli dať, ako je táto. A prečo si to myslím? No z veľmi jednoduchého dôvodu, pretože tým odblokujeme to, že si budú môcť normálne pripraviť svoje rozpočty na rok 2027. Verím, že je v našom záujme spoločnom, že chceme, že žijeme ešte v krajine a v republike, kde všetci spoločne chceme, aby si 2 928 samospráv na Slovensku vedelo pripraviť svoje rozpočty na rok 2027. V opačnom prípade začnem mať vážne podozrenie, že to nechceme všetci. A to potom úplne neviem, že prečo tu sme a prečo tu sedíme. Tieto návrhy, ktoré tu dnes prerokúvame v zlúčenej rozprave, ničomu nepomôžu. Sú nekoncepčné, nesystémové a neprinášajú nič dobré, len predlžujú apatiu, ktorú dnes v samospráve máme, a to nechceme.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

74. Ďakujem pekne za slovo, pán predsedajúci, aj tebe, Dávid, za tvoj príspevok. Kým si rozprával a dával si tu aj veľa tých porovnaní, mne udrela do očí aktuálna informácia o tom, že priemerná mzda v Poľsku v marci dosiahla 2 280 eur a my tu prejednávame tento zákon. Poďme ešte naspäť k tomu Poľsku. Tam dokončili od januára do marca ´26 45 200 bytov, 45 200 bytov v Poľsku. Priemerka teda 2 300 eur takmer, dokončených za tri mesiace 45-tisíc bytov. A čo tu prejednávame my? Aby sa predĺžilo volebné obdobie starostov na päť rokov. Čo tu budeme prejednávať zajtra? Obmedzenie na katastri, aby sa nedalo tak ľahko lustrovať majetky politikov tak ako doteraz. Čo tu budeme prejednávať v piatok? Rušenie obmedzenia volieb zo zahraničia. Čiže čo deň s vami, to rana pre túto krajinu, rana pre obyčajných ľudí, ktorí z toho nemajú nič, ktorým ste nepriniesli nič. Nielenže za tri mesiace, ale za celé dva roky alebo za celých 15 rokov, čo tu s vami máme skúsenosť. Čiže ide to od deviatich k piatim a neviem, ach. Nemá to dobrú trajektóriu, kolegovia a kolegyne. Nemá to dobrú trajektóriu. Ja sa ešte pokúsim aj v ústnej povedať k tomu kúsok viac, ale mňa fascinuje to, že tu už druhý deň o tom rokujeme, tridsiatu hodinu alebo koľkú, dvadsiatu, a ešte ani jeden koaličný poslanec sa neprihlásil ani do rozpravy, a dokonca si myslím, že ani do faktickej, že nič. Teraz tam vidíme, áno, ale doteraz teda nič to nebolo. Hlava z vás bolí, kolegovia. Hlava z vás bolí.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

54. Ďakujem pekne za slovo, pán predsedajúci, aj za vystúpenie, pán poslanec Hlina. Ja som si spomenul pri vašej reči na to, že my sme mali ráno výbor pre regionálny rozvoj a tam bol taký bod ku železniciam hneď ako prvý ráno. Bol to mimoriadny výbor a tam vystúpil pán rušňovodič, ktorý už bol naozaj že po tých rokoch aj primerane frustrovaný z tej aktuálnej situácie a tak ďalej. Doručil aj petíciu, ktorou sa mal zaoberať minister dopravy a tak ďalej. A tento pán rušňovodič hovoril o tom, že oni pracujú v podmienkach na Slovensku po 15 rokoch vlád Roberta Fica, kedy majú v rušňoch v kabínach 48 stupňov, že úplne ako bežné pracovné podmienky. A, samozrejme, tých príkladov bolo viac. Hovoril o tom, ako mu zomrelo päť kolegov za posledných 15 rokov vplyvom nezabezpečených priecestí železničných a tak ďalej. Osem miliardový dlh tu máme infraštruktúrny a odpoveď pána ministra je fascinujúca, lebo on teda povedal, že telové kamery sú riešenie. A rovnako tak sa mi to javí pri tomto bode, kedy tu máme krvácajúcu samosprávu, ktorá jasne hovorí ústami ZMOS-u, Únie miest a SK 8, že nevedia zostaviť rozpočty na budúci rok, žiadajú o vyňatie zo sankčných mechanizmov dlhovej brzdy, nevedia zostaviť rozpočty na budúci rok, tie samosprávy. A vaša odpoveď na toto volanie o pomoc je, že predĺžite volebné obdobie starostom na päť rokov od budúceho volebného obdobia. Že kam na tie nápady vôbec chodíte, keď tu máme takýto problém, ktorý vy sanujete úplne nesúvisiacou vecou, ktorá nijako nepomôže, ba čo viac, skôr uškodí nekoncepčnou, nesystémovou, nekonštruktívnou. Kam na tieto nápady chodíte?
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

38. Ďakujem pekne za slovo, pán predsedajúci, aj tebe, Rišo, za vystúpenie. Táto vládna koalícia, ona funguje ako tie online shopy že Wish alebo Temu, že tam, keď si objednáš tú takú, že veľká borovicová posteľ z masívu a príde ti len taká malá postieľka pre mobil alebo pre bábiku, tak tu, keď si objednáš komplexnú reformu verejnej správy, tak ti príde jedna A4 - predĺženie volebného obdobia pre starostov na päť rokov - a to je všetko. Takto oni fungujú. Ty, keď si hovoril o tom, že ťa mrzí to, že neprichádzajú žiadne návrhy v kontexte samospráv z ich strany, ja neviem, či to nie je, naopak, že dobre, že chvalabohu asi, že neprichádzajú, lebo ak by sme mali takýchto vecí viac, tak človek naozaj nevie, či sa má smiať alebo plakať. Je to presne tak, ako si aj ty hovoril. Sme v situácii, kedy samosprávy hovoria, že nevedia zostaviť svoje rozpočty na rok 2027. Ešte raz. Samosprávy hovoria, že nevedia zostaviť rozpočty na rok 2027. Nedokážu to. Pokiaľ nebudú vyňaté zo sankčných mechanizmov dlhovej brzdy, nedokážu zostaviť svoje rozpočty na budúci rok. A vy prídete s čím? Predĺžme obdobie starostom na päť rokov od budúceho volebného obdobia. To už ani neni že smiešne alebo že bizarné, absurdné. Ja už ani neviem prívlastky, aké by sa na to vlastne hodili. Nedôstojné, neslýchané, neprípustné, neakceptovateľné, neslušné? Neviem. Neuveriteľné to je, ale toto ste vy. Takto vládnete. Gratulujem.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

18. Ďakujem za slovo, pán predsedajúci, aj tebe za vystúpenie, pani poslankyňa. Áno, človeku sa až rozum zastavuje, keď si tu vypočuje názory predkladateľov, navrhovateľov, že veď ak tie voľby na starostov, na primátorov nebudú každé štyri roky, ale každých päť rokov, tak vlastne ušetríme. Tak, samozrejme, touto logikou by nemuseli byť už voľby nikdy, a to by sme úplne že maximálne ušetrili najviac, ale, preboha, veď sa nemôžeme takto nazerať, demokracia niečo stojí a je v našom záujme, aby tie voľby boli minimálne tak, ako je to teraz. Nikto nemôže mať proti tomu žiadnu pripomienku, to štvorročné obdobie je naozaj vo väčšine krajín Európy, takže nie je to, nie sme v tomto žiadny exemplárny prípad. Skôr by sme sa mohli venovať napríklad tomu, že prečo tu máme aj podľa najnovších dát Transparency International do 250 obyvateľov, obce, ktoré majú do 250 obyvateľov, nevyčerpali na svoje investičné projekty z eurofondov ani jedno jediné euro. A toto je podľa mňa že alarmujúce číslo a alarmujúca skutočnosť. Investičné projekty, ich podpora a udržateľnosť sú pritom hlavným argumentom tejto koalície pri predĺžení funkčného obdobia a pri tej argumentácii. Tak ako pomôže starostovi obce do 250 obyvateľov, ktorý nevie vyčerpať ani jedno euro, to, že mu tú agóniu predĺžite zo štyroch na päť rokov. Nerieši sa príčina, rieši sa len dôsledok proste tých, toho zlého fungovania toho štátu, ktorý dnes nie je tej samospráve partnerom, ale mnohokrát skôr akýmsi súperom. Čiže ešte raz vás upozorňujeme na to, že zíďte z tejto kratšej cesty. Naozaj to nedáva rácio, nedáva to zmysel, nemá to logiku. Hovorí vám to aj váš prezident, hovoria to všetci kompetentní, nemá sa to takto robiť. Nedopadne to dobre a nerieši to žiadny ten problém, ktorý dnes tá samospráva má.
49. schôdza NR SR - 5.deň - B. popoludní
Dátum: 2026-04-21
Poslanec: Lackovič, Marek 
Druh vystúpenia: Vystúpenie s faktickou poznámkou

4. Ďakujem pekne za slovo, pán predsedajúci, aj tebe, kolega Ledecký, za tvoj príspevok. 4-2 Druhý deň už rokujeme o tomto zákone, respektíve o tomto návrhu, boli sme tu v piatok, dneska je teda utorok, a nie je tu stále prakticky žiaden poslanec HLAS-u a ja sa ani nečudujem po tom minulotýždňovom vyjadrení pána prezidenta, ktorý jasne povedal, že tento zákon, tak ako je napísaný, sám o sebe nedáva žiaden zmysel, pokiaľ nie je sprevádzaný nejakou komplexnou reformou verejnej správy. Čiže váš pán prezident povedal jasne, že to, čo robíte, nemá význam, nemá to žiaden zmysel, napriek tomu to tu pretláčate dolu tým parlamentným lievikom. To, že to nemá zmysel, je, samozrejme, do očí bijúce a každý to vidí, lebo je dôležité nezabúdať na to, že bez komplexnej reformy verejnej správy sa jednoducho nepohneme ďalej. Mňa veľmi mrzí, že keď som ju tu predkladal s kolegyňou Jankou Hanuliakovou vo februári, tak ste sa všetci zdržali pri tom hlasovaní, pričom to je ten dôležitý signál, to je ten dôležitý výkop, to sú tie dôležité otvorené dvere smerom ku samosprávam. Toto im samo o sebe nič nevyrieši. Vy neriešite príčinu, prečo nestíhajú tie projekty, len dôsledok toho. Pokiaľ nevyriešime tú príčinu, tú nadmernú a prebujnenú byrokraciu, siahodlhú administratívu, nezmyselné prekážky, polená, ktoré sú im hádzané dlhodobo pod nohy, tak sa jednoducho nikam ďalej nepohneme. Vy môžete dať aj 20, aj 30 rokov to volebné obdobie, ale nič to nevyrieši. Nevyrieši to príčiny toho problému, ktoré ja ešte opäť znovu pomenujem aj v tej mojej ústnej rozprave. Čiže mňa to veľmi mrzí, že nepočúvate už ani prezidenta, nepočúvate, čo vám hovoríme my, nepočúvate, čo vám hovoria sami starostovia a primátori, že toto nie je ten tŕň v päte, ktorý ich najviac tlačí, že tu máme systémové prekážky, ktoré sú im kladené.
49. schôdza NR SR - 9.deň - B. popoludní
Dátum: 2026-04-27
Poslanec: Lešo, Boleslav 
Druh vystúpenia: Vystúpenie s faktickou poznámkou

Všetky vystúpenia opozičných kolegov, nielen k tejto téme, ale, čo sa, čo spája aj vystúpenia, je útok. Šíri sa nenávisť. Zvýšený hlas je bežnou súčasťou vystúpenia. Urážky, dehonestácia, dehumanizácia, demoralizácia, arogantný štýl jednania, provokácie, obvinenia a hľadanie nepriateľa tam, kde nie je, hľadanie pochybení tam, kde nie sú. Dátum 15. 5. sa neúprosne blíži. Je to dátum a výročia udalostí, ktorá nemá v histórii Európy obdobu a určite ani v histórii Slovenska. Otázka pre opozičných kolegov. Myslíte si, že ste zmiernili napätie na Slovensku svojím správaním v parlamente na námestiach? V tom čase po atentáte veľa sľubov z vašej strany plnilo médiá. Nech žije január. Ide za svojich. Strany cez čiaru. Ja len dúfam, že sa nestane niečo zlé. Že sa nevyprovokuje udalosť, ktorá sa nebude dať vrátiť. Ďakujem za pozornosť. Pán poslanec Bužo, nech sa páči. Ďakujem za slovo. Pán Gašpar.
49. schôdza NR SR - 9.deň - A. dopoludnia
Dátum: 2026-04-27
Poslanec: Lešo, Boleslav 
Druh vystúpenia: Vystúpenie s faktickou poznámkou

Mnohé staré európske demokracie riešili tento problém už dávnejšie, a to dokonca aj v kolíske demokracie v starom Grécku. A existuje aj rozhodnutie súdu pre Európske ľudské práva. Ruská práva. Európsky súd pre ľudské práva v prípade Citaropulos a Djakonopulos versus Grécko, že žiadať od voličov, aby volili osobne v štáte, nie je porušením práva slobodne voliť. Európsky súd pre ľudské práva dokonca uviedol, že samotné právo voliť môže byť viazané na trvalý pobyt, teda aj v prípade, že by občania Od voličov, aby volili osobne v štáte, nie je porušením práva slobodne voliť. Európsky súd pre ľudské práva dokonca uviedol, že samotné právo voliť môže byť viazané na trvalý pobyt, teda aj v prípade, že by občania trvalo žijúci v zahraničí nemohli voliť vôbec. Aj to by bolo v súlade s právom slobodne voliť. Ako argumenty Európsky súd pre ľudské práva uviedol: voliči žijúci trvalo v zahraničí sú menej dotknutí každodennými problémami svojej krajiny a majú o nich menšie vedomosti. Ďalší argument: voliči žijúci trvalo v zahraničí majú menší vplyv na výber kandidátov alebo na tvorbu ich volebných programov. Ďalší argument: existuje úzka súvislosť medzi právom voliť v parlamentných voľbách a tým, že osoba volič nie je priamo dotknutá aktivity takto zvolených politických orgánov. A ďalší argument: existuje oprávnený záujem zákonodarcu obmedziť vplyv občanov žijúcich v zahraničí na voľby o otázkach, ktoré, hoci sú nepochybne zásadné, sa predovšetkým dotýkajú osôb žijúcich v danej krajine. Takže nielen tieto problémy neboli riešené len na území Slovenska, boli riešené ďaleko, ďaleko v histórii Európskej únie. A je to o demokracii. Ďakujem za slovo. Ďalší v poradí pani poslankyňa Hanuliaková.
52. schôdza NR SR - 3.deň - A. dopoludnia
Dátum: 2026-05-28
Poslanec: Ľupták, Pavel 
Druh vystúpenia: Vystúpenie s faktickou poznámkou

Som sledoval celé vaše vystúpenie. Zaujalo ma tam niekoľko vecí. Podľa mňa nie je možné porovnávať nejaký deficit z roku 98 % aktuálne s deficitom v roku, či ja viem, v minulom roku, pretože to už je hra s veľkými číslami. V 98. 5 % deficit bol zhruba číslo okolo 500 miliónov €, ale dneska je 5 % deficit už číslo 5,5 miliardy €. Nie, to už je hra s veľkými číslami. Vy stále sa držíte takej vašej spásy, že na slovenskú ekonomiku je liek, ja neviem, rovná daň alebo znížime spotrebnú daň na benzín. Ja som potrebne podrobne si počítal tie spotrebné dane na tieto palivá. A skutočne to vychádza, že buď budeme, ja neviem, 30 – 40 miliónov nám bude chýbať, keď znížime tú spotrebnú daň, alebo možno 10 – 20 nám bude prebývať. Hej? Lebo to my nevieme vypočítať, koľko tých, čo prechádzajú cez Slovensko, natankujú, alebo koľko percent týchto obyvateľov prihraničných oblastí našich susedov sem príde nakúpiť, či to bude 10 % z celkového objemu, 20 a tak ďalej. Ale to, čo ma akože dosť pichlo, tak to vlastne bolo, kvázi vy ste sa vyjadrili, že po kríze v 2008 nastali dobré časy. Alebo lepšie časy. Po kríze 2008 nastali veľmi zlé časy, pretože bolo kvantitatívne uvoľňovanie v Európe 80 miliárd € do systému každý mesiac a v Spojených štátoch 80 miliárd dolárov do systému každý mesiac. Tieto peniaze boli použité na rôzne veci, ale aj na nafúknutie akciových trhov a vtedy narástla obrovská bublina, obrovská záťaž vo finančnom systéme, ktorú tlačíme pred sebou. Ďakujem. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Ľupták, Pavel 
Druh vystúpenia: Vystúpenie s faktickou poznámkou

Ďakujem pekne. Pán kolega Viskupič, viete, politik aj podnikateľ sa musí dívať na veci reálne a odhadnúť svoje sily. My sme tu traja poslanci. Vznikli sme, nechcem povedať, že odštiepením od Slovenskej národnej strany, skôr vyhodením, hej? Nechcem sa k tomu vracať. Dávame návrhy konštruktívne, netočíme populistické videá, kde teda dávame riešenia, ktoré sú pekné na počutie, ale v praxi nezrealizovateľné a buď nám tí voliči nás pochopia a pochopia, že, ak sa má niečo na Slovensku zmeniť, tak musia prísť a získať dôveru voličov aj nové konštruktívne strany. Nie iba strany, ktoré naklamú cez nejaké videjká. A nejaké žartíky, nechcem už menovať toho poslanca, ktorý tu nie je. Toto nie je naša cesta, ani moja osobná. Hej, a možno je Získa dôveru voličov aj nové konštruktívne strany. Nie iba strany, ktoré naklamú cez nejaké videjká a nejaké žartíky, nechcem už menovať toho poslanca, ktorý tu nie je. Toto nie je tá cesta, ani moja osobná. Hej. A možno je to aj na škodu možno nejakých preferencií alebo percent. Ale nikdy nepoviem na nejakom volebnom mítingu, že ak zvolíte toho Luptáka, Malatinského, Ševčíka, Huliaka, tak my to tu teda chytíme do ruky a otočíme. Lebo som si plne vedomý toho vážneho problému, ktorý má nielen slovenská ekonomika, ale svetová ekonomika. A v túto chvíľu, keď zatnem zuby v niektorých oblastiach, tak skutočne podporujem ekonomickú politiku takzvaného možného ministra Kamenického, aj keď by som mnohé veci možno riešil ináč, ale položenie v Londýne na vyvolávanie extra napätia v koalícii nie je dobrá cesta pre Slovensko. Len toľko. Ja som rozprával.
49. schôdza NR SR - 14.deň - B. popoludní
Dátum: 2026-05-05
Poslanec: Ľupták, Pavel 
Druh vystúpenia: Vystúpenie s faktickou poznámkou

Pán kolega Biskupič, oceňujem konštruktívne vaše konštruktívne vystúpenie. Veľmi krátko k spomínaným trom sadzbám DPHčky. Ja to takisto vnímam ako nejaké prechodné riešenie, pretože za bývalej vlády vyskočila potravinová inflácia aj niekde zhruba k 40 %. Teraz sa postupne znížila niekde okolo 2 – 3 % sa to pohybuje, takže verím tomu, že v relatívne krátkom čase sa vrátime k dvom sadzbám DPH, aby to bolo celé jednoduchšie. No a konzultácia s Ministerstvom financií bola v oblasti zrušenia vrátiek DPH, teda zavedenia prenesenia daňovej povinnosti. Panuje tam určitá silná obava, takto by som to diplomaticky nazval, že trošku sa im to tam môže zatriasť na tom Ministerstve financií a vnímam takú nejakú nechuť riskovať. Preto tento náš návrh v súčasnosti je kompromisný, že zavádza je tu snaha zaviesť túto prenesenú daňovú povinnosť iba do troch oblastí, kde sa teda nejak najviac možno šafári v tejto oblasti. Vyskúšame, uvidíme, nie je to žiadna novinka, ale možno takýmito postupnými krokmi aj to Ministerstvo financií zistí, že to nie je nič proti Ministerstvu financií, že je to v prospech výberu daní z pridanej hodnoty. Ak by sa to podarilo aj na Európskej únii vylobovať celoplošne, tak určite by to prinieslo a je lepšie vyberať z dane z príjmov, pretože ušetril by sa počet pracovníkov na daňových úradoch v oblasti výberu DPH a tí by sa mohli presunúť na daň z príjmov, kde by tie daňové kontroly boli efektívnejšie. Ďakujem pekne.
49. schôdza NR SR - 14.deň - B. popoludní
Dátum: 2026-05-05
Poslanec: Ľupták, Pavel 
Druh vystúpenia: Vystúpenie s faktickou poznámkou

Ďakujem pekne. Pán poslanec Pročko, tak reagujem na vaše vcelku humorné vystúpenie. Dobrá komédia, tak ako ostatné vaše vystúpenia. Nadviažem trošku humorne. Viete, čo je toto? Čo sú to za kľúče? To sú tie kľúče od tej miešačky, čo ste spomínali, ktoré má pán Malatínsky, ja a pán Ševčík od tej pomiešanej miešačky, ale teraz vážne, hej? Pán mala Vaše vystúpenia. Nadviažem trošku humorne, viete? Čo je toto? Čo sú to za kľúče? To sú tie kľúče od tej miešačky, čo ste spomínali, ktoré má pán Malatinec, ja a pán Ševčík, od tej pomiešanej miešačky, ale teraz vážne, hej? Pán Malatinec ani pán Huliak si nezaslúži, aby si tu niekto z nich robil srandu v takejto vážnej veci, ako je kultúra. To, že sa v druhej polovičke volebného obdobia o tomto rozpráva v parlamente, teda ako koaliční poslanci, ktorí kritizujeme kvázi koaličné ministerstvo. Preto v druhej polovičke, lebo v tej prvej polovičke volebného obdobia sa to riešilo tak, ako sa má, v zákulisí a medzi štyrmi očami. Ale až nakoniec bolo potrebné spraviť túto konferenciu, ktorú ste spomínali. A aj dať nejaké návrhy na zmenu zákona v parlamente. Pán Malatinec vyoral, teraz to poviem tak básnicky, veľkú brázdu v slovenskej kultúre. On a jeho rodina, samozrejme, si nezaslúži posmechy. Pán Huliak a jeho rodina vyorali veľkú brázdu v slovenskom športovom letectve. Pán Huliak je športový pilot. Jeho rodičia boli športoví piloti. Jeho starý otec bol nestor slovenského lietania. Majú zásluhu na vychovaní tisícov a vyškolení pilotov bezmotorového a motorového lietania. Títo ľudia si nezaslúžia, aby sa z nich robila sranda. Takže ocením, pán Pročko, keď nabudúce bude vaše vystúpenie viacej konštruktívne. Ďakujem pekne. Ja